Samtykker

Vi indhenter følgende samtykke fra kunder, i forbindelse med indgåelse af kundeaftaler / kunders tilmelding til nyhedsbreve på vores hjemmeside:

Samtykke kundeaftaler

Oplysningspligt

Identitet og kontaktoplysninger på revisionsvirksomheden som dataansvarlig fremgår øverst.

Anvendelse af en databeskyttelsesrådgiver er ikke relevant. Formålet med registrering af virksomhedens personoplysninger er at vurdere, om vi kan indgå en aftale/kontrakt med virksomheden om den tjenesteydelse, som virksomheden ønsker, samt efterfølgende af opfylde aftalen, samt at vi løbende orienterer virksomheden om andre tjenesteydelser, der kunne være interessante for virksomheden (markedsføring). Oplysningerne kan være navn, e-mail, cpr-nummer, adresse, e-mail, køn, alder, interesser, uddannelse, resultater af søgninger på internet, fagforeningstilhørsforhold, mv. Grundlaget for registreringen er kundeaftale, virksomhedens samtykke og lovgivningen, herunder Bogføringsloven, Hvidvaskloven, osv. Modtager af oplysningerne er kundeansvarlige hos revisor samt personale i revisionsvirksomheden som skal løse opgaven. Oplysningerne bliver ikke overført til lande uden for EU/EØS eller til internationale organisationer. Vi overfører visse lovpligtige oplysninger til SKAT, Erhvervsstyrelsen og databehandler. Vi indhenter evt. oplysninger fra myndigheder (SKAT, Erhvervsstyrelsen).

Virksomheden har ret til indsigt i data der opbevares. Virksomheden har ret til at anmode om berigtigelse. Virksomheden har ret til at gøre indsigelse mod en behandling. Virksomheden har ret til dataportabilitet. Vi placerer udelukkende teknisk nødvendige cookies på brugerens udstyr ifm. brugen af revisors hjemmeside. Oplysningerne gemmes indtil eventuelle formueretlige krav er forældet. Derefter gemmer vi dem til markedsføringsmæssige formål, medmindre virksomheden meddeler revisor, at virksomheden ikke ønsker flere henvendelser fra revisor, hvorefter oplysningerne hurtigst muligt slettes. Oplysningerne gemmes dog som minimum efter afslutning af kundeforholdet i 5 år plus indeværende år, pga. krav i Bogføringsloven, Hvidvaskloven mv. Virksomheden har ret til at tilbagekalde samtykke. Virksomheden har ret til at indgive en klage til Datatilsynet. Der forekommer ikke automatiske afgørelser, herunder profilering. Virksomheden har ret til at anmode om sletning af personoplysninger. Virksomheden har ret til at anmode om begrænsning af behandling af personoplysninger.

Oplysningspligt Hvidvaskloven

Vi har en undersøgelsespligt og en opbevaringspligt i henhold til Hvidvaskloven og som følge af denne, indhenter vi oplysninger fra Finanstilsynet (søgning i databasen over Politisk Eksponerede Personer), ligesom vi også foretager søgninger på internet. Vi kontrollerer identifikationen til andre kilder (fx Politi, CPR register mv). Indsamling af oplysningerne i henhold til Hvidvaskloven gælder alle reelle ejere. Vi gemmer identifikationsoplysninger i mindst 5 år efter kundeforholdet ophør. Der indhentes dokumentation for og registreringer af transaktioner, der gennemføres som led i en forretningsforbindelse, eller en enkeltstående transaktion. I tilfælde af mistanke om at virksomheden begår hvidvask, vil der blive indhentet dokumenter og registreringer vedrørende gennemførte undersøgelser.

De indhentede oplysninger om virksomheden vil alene blive brugt til at opfylde revisors pligter efter hvidvaskloven. Oplysningerne kan blive videregivet til SØIK i tilfælde af mistanke om at virksomheden begår hvidvask. Virksomheden har ret til indsigt i de registrerede oplysninger. Oplysningerne opbevares i mindst 5 år efter transaktionen der undersøges. Virksomheden har ret til at få korrigeret de registrerede oplysninger, hvis de ikke er korrekte.

Vi har en særskilt pligt til whistleblowerordning efter Hvidvaskloven, for at sikre lovens krav om at vi overholder Hvidvaskloven. Hvis der sker en whistleblowerindberetning, videregiver vi disse oplysninger til rette myndighed. Oplysningerne slettes først efter mindst 6 år. Dette for at overholde Hvidvasklovens krav om at der skal opbevares dokumentation i mindst 5 år efter en transaktion. Behandling af personoplysninger sker i overensstemmelse med interne retningslinjer, som sikrer at kun ledelsen har adgang. Og at ikke flere end nødvendigt derfor har adgang til data, bl.a. ved autorisation- og adgangsstyring og logning. Personoplysninger transmitteres krypteret.

Databehandler

Databehandler

I det omfang vi behandler personoplysninger på vegne af virksomheden i forbindelse med udførelse af opgaver for virksomheden, er vi databehandler, jf. den til enhver tid gældende persondataforordning, hvis vi udelukkende behandler oplysningerne på virksomhedens vegne. Vi behandler i givet fald udelukkende personoplysningerne i overensstemmelse med den dataansvarliges instrukser.

Oplysningerne kan omfatte bl.a. CPR-nummer, navn, adresse, stilling, løn, skatte- og pensionsforhold, fagforeningsmæssige tilhørsforhold, og kontonummer. Vi skal på den dataansvarliges anmodning give den dataansvarlige tilstrækkelige oplysninger til, at denne kan påse, at Vi har truffet de fornødne tekniske og organisatoriske sikkerhedsforanstaltninger mod at oplysningerne hændeligt eller ulovligt tilintetgøres, fortabes eller forringes, kommer til uvedkommendes kendskab, eller i øvrigt behandles i strid med den til enhver tid gældende persondatalovgivning. Vi skal så vidt muligt bistå virksomheden, om nødvendigt, med opfyldelse af den dataansvarliges forpligtelse til at besvare anmodninger om udøvelse af de registreredes rettigheder. Vi opbevarer kopi af leverede data og ydelser i henhold til persondataloven.

Brug af underdatabehandlere

Vi skal inden overførsel af personoplysninger til en underdatabehandler have indgået en databehandleraftale, som forpligter underdatabehandleren efter reglerne i denne aftale. Vi er ikke berettiget til at overføre eller videregive personoplysninger til tredjeparter uden forudgående tilladelse fra virksomheden, medmindre en sådan videregivelse eller overførsel følger af lovgivningen. Vi eller en underdatabehandler må ikke behandle personoplysninger uden for EU/EØS uden skriftligt samtykke fra kunden.

Specialister

Vi kan anvende specialister til at løse konkrete opgaver. Det kan fx dreje sig om skatterådgivning, vurdering af moms og afgifter eller vurdering af regnskabstekniske eller revisionstekniske forhold. Vi sender ved den lejlighed oplysninger om virksomheden, herunder personoplysninger, videre til specialisten. Såfremt vi i den pågældende situation er databehandler, og såfremt specialisten er underdatabehandler, er ovenstående afsnit om databehandling og underdatabehandlere tilsvarende gældende. Vi er forpligtet til at sikre, at der med specialisten er indgået databehandleraftale, som forpligter specialisten efter reglerne i denne aftale.

Sikkerhedskopiering

Vi foretager sikkerhedskopiering af alle data, hvilket virksomheden samtykker til ved indgåelsen af denne aftale. Ovenstående afsnit om databehandling og underdatabehandlere er tilsvarende gældende. Vi er forpligtet til at sikre, at der med underdatabehandleren der står for sikkerhedskopieringen, er indgået databehandleraftale, som forpligter underdatabehandleren efter reglerne i denne aftale.

Samtykke nyhedsbrev:

”Du giver hermed samtykke til, at revisionsvirksomheden må registrere og opbevare dine persondata. Det er revisionsvirksomheden som er dataansvarlig (CVR nummer og kontaktoplysninger som e-mail og telefonnummer fremgår af hjemmesiden). Formålet med at registrere dataene, er at sende nyhedsbreve. Persondata opfatter oftest navn og e-mail, samt evt. interesser. Nyhedsbrevene fra revisionsvirksomheden, kan indeholde informationer fra og om vores samarbejdspartnere. Herunder kan der være markedsføringsmateriale imellem, men dette er ikke formålet.

Du har ret til at trække dit samtykke tilbage. Det kan gøres ved at klikke på linket ”Afmeld” nederst i nyhedsmailen eller ved at kontakte os per mail eller telefon. Begge dele findes på hjemmesiden. I forbindelse med afmeldelsen slettes dine oplysninger.

Du har ret til at få rettet til de oplysninger vi har om dig, hvis de måtte være forkerte. Det kan dels ske på hjemmesiden, hvor du selv har adgang til egne data, eller du kan kontakte os på telefon eller mail.

Du har ret til at få indsigt i, hvilke personoplysninger vi behandler om dig. Det kan dels ske på hjemmesiden, hvor du selv har adgang til elle egne data, eller du kan kontakte os på telefon eller mail.

Du har ret til at få slettet de data som vi har registreret om dig. Dette sker ved afmeldelse. Dog beholder vi data som er lovpligtige af opbevare iht. Bogføringsloven, Momsloven osv.

I tilfælde af, at aktiviteterne i revisionsvirksomheden overdrages til tredjemand, giver du dit samtykke til, at tredjemand må kontakte dig på samme vilkår som fremgår af disse betingelser. Herved sikres det, at du fortsat kan modtage nyhedsbrevet”.

Tilladelse/samtykke til indsamling af persondata

Jeg bekræfter på vegne af virksomheden og ejerne, at vi må indsamle oplysninger om virksomheden og ejerne som er nødvendige for at vi kan vurdere, om der kan indgås en aftale/kontrakt om den tjenesteydelse, som virksomheden ønsker, samt at vi løbende orienterer virksomheden om andre tjenesteydelser, der kunne være interessante for virksomheden (markedsføring). Oplysningerne kan være navn, cpr-nummer, adresse, e-mail, køn, alder, interesser, uddannelse, resultater af søgninger på internet, fagforeningstilhørsforhold, mv.

Virksomheden er bekendt med, at virksomheden kan tilbagekalde samtykket. Virksomheden er bekendt med retten til berigtigelse af fejlagtige oplysninger. Virksomheden er bekendt med retten til indsigt. Virksomheden er bekendt med retten til, at registrerede oplysninger bliver slettet, og at virksomheden skal henvende sig til vi, for at gøre brug af denne ret. Virksomheden er bekendt med, at det er frivilligt at give dette samtykke.

Virksomheden accepterer ovenstående om oplysningspligt, databehandler og Hvidvaskloven, og at Vi opbevarer data, herunder følsomme oplysninger.

Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_